Page:Scotland's skaith, or, The sad effects of drunkenness (2).pdf/14

 14

Wha thus travels cauld and hungry, Wi young bairns ſae late at e’en? Beggars, cried the voice mair angry! Beggars wi their brats, I ween.

Beggars now, alas! wha lately Helpt the beggar and the poor; Fye, gudeman, cried ane diſcreetly, Taunt na poortith at our door.

Sic a night and tale thegither Plead for mair than anger's din: Rife Jock, cried the pitying mither, Rife and let the wretched in.

Beggar now, alas! wha lately Helpt the beggar and the poor! Enter, quo the youth diſcreetly, While up flew the open door.

Beggar, or what elſe, ſad mourner, Enter without fear or dread; Here, thank God, there's aye a corner To defend the houſeleſs head.

For your bairnies ceaſe repining; If in life, ye'll ſee them soon: Aff he flew; and brightly ſhining Through the dark clouds, brak the moon.